open-index/open-wikipedia-markdown huggingface dataset:
Χλωτάριος Γ΄

Ο **Χλωτάριος Γ΄**, (*Chlothar*, *Chlotar*, *Clothar*, *Clotaire*, *Chlotochar*, *Hlothar*, 652 - 673) μέλος του Οίκου των Μεροβιγγείων ήταν Βασιλιάς της Νευστρίας (657 - 673) και Βασιλιάς όλων των Φράγκων (661 - 662).
Ήταν ο πρωτότοκος γιος τού Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή του Ρίμπερτ της Ανατολικής Αγγλίας. Ο πατέρας του πέθανε πρόωρα (658) και ο Χλωτάριος Γ΄ τον διαδέχθηκε υπό την κηδεμονία της μητέρας του. Ένα μήνα πριν όπως φαίνεται στο έργο *"Η ζωή του Ελιγίου"* ο Άγιος Ελίγιος είχε προφητεύσει τον θάνατο του πατέρα του, την πτώση της μητέρας του και την σύντομη βασιλεία του. 

## Βασιλιάς της Νευστρίας

thumb|250px|left|Νόμισμα του Χλωτάριου Γ΄
Δεν υπάρχουν πολλές πηγές για την βασιλεία του, το έργο *"Ιστορία των Λογγοβάρδων"* γράφει ότι στις αρχές της δεκαετίας του 660 ένας Φραγκικός στρατός επιτέθηκε στην Προβηγκία και κατόπιν στην Λομβαρδία (βιβλ. Ε΄ 5) . Η δύναμη αυτή έφτασε στο Ριβολί πλησίον της Άστα όπου βρισκόταν ο στρατός του Γκρίμοαλντ Α΄ του Μπενεβέντο. Ο Γκρίμοαλντ Α΄ υποκρίθηκε πως διέφευγε, οι Φράγκοι λεηλάτησαν το στρατόπεδο και εόρταζαν. Μετά τα μεσάνυχτα όμως ο βασιλιάς των Λομβαρδών επιτέθηκε και τους απώθησε πίσω στη Νευστρία.

Η *"Ζωή του Ελιγίου"* γράφει ότι μετά τον θάνατο του Αγίου Ελιγίου (661) η πανώλη λεηλάτησε όλες τις πόλεις των Φράγκων, ο Βέδας καταγράφει μεγάλη επιδημία πανώλης στα Βρετανικά Νησιά (664). Κατά την περίοδο της αντιβασιλείας οι ευγενείς της Αυστρασίας ζήτησαν δικό τους βασιλιά και η κυβέρνηση τού Χλωτάριου Γ΄ έδωσε στον Χιλδέριχο Β΄ (άλλο γιο τού Κλόβι Β΄) την Αυστρασία. Στην διάρκεια της βασιλείας του πέθανε ο Μαγιορδόμος της Νευστρίας Ερτσινόαλντ και τον διαδέχθηκε ο Εμπροίν, ο Βέδας γράφει ότι ο Θεόδωρος Ταρσού στο ταξίδι του από την Ρώμη για την Αγγλία πέρασε μέσα από τα Φραγκικά βασίλεια με την άδεια του Μαγιορδόμου (668). Ο Χλωτάριος Γ΄ έγινε έντονα πολιτικά ενεργός όταν ενηλικιώθηκε, το *"Χρονικό της Ιστορίας των Φράγκων"* (727) γράφει ότι κυβέρνησε τέσσερα χρόνια και στην συνέχεια πέθανε, προφανώς εννοούσε την τετραετία 669 - 673. Η ημερομηνία επιβεβαιώνεται με έναν Βικτωριανό πίνακα που καταγράφει τον 16ο χρόνο της βασιλείας του (673). Τον διαδέχθηκε αργότερα την ίδια χρονιά ο μικρότερος αδελφός του Θευδέριχος Γ΄. Ο Χλωτάριος Γ΄ θεωρείται ο πρώτος Μεροβίγγειος διακοσμητικός βασιλιάς χωρίς εξουσίες.

## Παραπομπές
 		


## Πηγές

*Βέδας, *"Εκκλησιαστική ιστορία της Αγγλίας"*
*Bachrach, Bernard S.; Bachrach, David S.; Leese, Michael (2018). Deeds of the Bishops of Cambrai, Translation and Commentary
*Fouracre, P., & R. Gerberding, Late Merovingian France: History and Hagiography 640-720 (Manchester, 1996).
*Geary, Patrick, Before France and Germany: The Creation and Transformation of the Merovingian World (Oxford, 1988).
*Gerberding, Richard, The Liber Historiae Francorum and the Rise of the Carolingians (Oxford, 1987).
*Platts, John (1825). A New Universal Biography. London. p. 2.2.468.
*Wood, Ian, The Merovingian Kingdoms 450-751 (Harlow, 1994).

|-

Κατηγορία:Δυναστεία των Μεροβιγγείων
Κλόβις Β΄

O **Κλόβις Β΄** ή **Χλωδοβίκος Β΄**, (*Clovis ΙΙ* 634 - 27 Νοεμβρίου 657) μέλος του Οίκου των Μεροβιγγείων ήταν Βασιλιάς της Νευστρίας και της Βουργουνδίας (639 - 657). Ο Κλόβις Β΄ ήταν ο δευτερότοκος γιος του Δαγοβέρτου Α΄ της Νευστρίας και της Βουργουνδίας και της Νάντχιλντ από τη Σαξονία. 

Ο μεγαλύτερος αδελφός του Σιγεβέρτος Γ΄ ήταν βασιλιάς της Αυστρασίας από το 634, ο Κλόβις Β΄ αρχικά ήταν υπό την επιτροπεία της μητέρας του Νάντχιλντ ώσπου αυτή απεβίωσε (642). Ο 8ετής βασιλιάς στην συνέχεια έπεσε στην επιρροή των κοσμικών μεγιστάνων που μείωναν τη βασιλική δύναμη προς όφελός τους, πρώτα ο Αέγκα και μετά ο Ερχίνοαλντ. Απεβίωσε 23 ετών και βασίλευσε υπό επιτροπεία για το μεγαλύτερο μέρος της βασιλείας του. Όταν ο Χιλδεβέρτος ο Υιοθετημένος σφετερίστηκε τον θρόνο της Αυστρασίας το 656-657, ο Κλόβις Β΄ θεωρήθηκε τυπικά βασιλιάς της. Μπορεί να θεωρηθεί ως ένας από τους πρώτους *"σκιώδεις βασιλείς (roi faineant)"*. Οι μοναχοί του Μεσαίωνα τον χαρακτήριζαν παρανοϊκό και απέδιδαν την αβελτηρία των απογόνων του σε αυτόν. Ο Βέλγος ιστορικός Ανρί Πιρέν αναφέρει, ότι απεβίωσε παράφρων. Τάφηκε στη Βασιλική Σαιν-Ντενί στο Παρίσι. 

## Οικογένεια

Νυμφεύτηκε την Μπάτχιλντ, που πριν εθεωρείτο Αγγλο-Σαξονικής καταγωγής. Είχε πωληθεί σκλάβα στη Γαλατία στον μαγιορδόμο Ερχίνοαλντ που την παραχώρησε στον Κλόβι Β΄ για να αποκτήσει περισσότερη εύνοια, είχε τέκνα:

*Χλωτάριος Γ΄ 652-673, βασιλιάς της Νευστρίας.
*Χιλδέριχος Β΄ π. 653-675, βασιλιάς της Αυστρασίας.
*Θευδέριχος Γ΄ 654-691, διαδέχθηκε τον Χλωτάριο Γ΄ στη Νευστρία και τελικά έγινε βασιλιάς των Φράγκων.

## Παραπομπές
 		


## Πηγές

*Pirenne, Henri (1939). Mohammad and Charlemagne. London: Routledge.
*Platts, John (1825). A New Universal Biography. London.

## Εξωτερικοί σύνδεσμοι

*Αγία Μπάτχιλντ

Κατηγορία:Δυναστεία των Μεροβιγγείων
Γλώσσες του Τουρκμενιστάν

Τα Τουρκμενικά (ανήκουν στις τουρκικές/ογουζικές γλώσσες) είναι η επίσημη γλώσσα του Τουρκμενιστάν (σύμφωνα με το Σύνταγμα του 1992), αν και η ρωσική εξακολουθεί να χρησιμοποιείται ευρέως στις πόλεις ως «γλώσσα επικοινωνίας μεταξύ των εθνοτήτων».

Τα τουρκμενικά ομιλούνται από το 72% του πληθυσμού, τα ρωσικά από το 12%, τα Ουζμπεκικά από το 9%, ενώ άλλες γλώσσες ομιλούνται από το 7%.

## Κατάλογος μειονοτικών γλωσσών

## Δείτε επίσης

* Δημογραφία του Τουρκμενιστάν

## Παραπομπές


## Εξωτερικοί σύνδεσμοι

* https://en.hronikatm.com/2014/07/the-use-of-russian-language-in-education-to-be-reduced-in-turkmenistan/
Εθνική Βιβλιοθήκη της Κιργιζικής Δημοκρατίας

Η **Εθνική Βιβλιοθήκη Κιργιζίας** (ρωσικά: Национальная библиотека Кыргызской Республики Имени Алыкула осмонова] είναι η εθνική βιβλιοθήκη της χώρας και  βρίσκεται στο Μπισκέκ, την πρωτεύουσα του Κιργιστάν . Από τον Απρίλιο του 2015, η βιβλιοθήκη φέρει το όνομα του ποιητή Alykul Osmonov (ρωσικά: Алыкул осмонов, 1915 - 1950. Bakashova (2018).

## Ιστορία
Η βιβλιοθήκη ιδρύθηκε στις 10 Μαΐου 1934, με τη συγχώνευση των δύο βιβλιοθηκών της εποχής: της Βιβλιοθήκης της πόλεως Frunze και της Βιβλιοθήκης του Συμβουλίου των Αντιπροσώπων. Αυτό οδήγησε στη δημιουργία μιας εθνικής βιβλιοθήκης με γενικό και επιστημονικό τμήμα, της οποίας οι συλλογές περιλάμβαναν αρχικά 16.000 έργα. Διαθέτει μια συλλογή 6 εκατομμυρίων αρχείων σε 89 γλώσσες από όλο τον κόσμο. Η βιβλιοθήκη άνοιξε για το κοινό τον Αύγουστο του 1934.
Λειτουργεί επίσης ως υπεύθυνη βιβλιοθήκη για τη νόμιμη κατάθεση του Κιργιστάν

Από το 2005 ο επικεφαλής της Εθνικής Βιβλιοθήκης της Κιργιζίας είναι η Δρ. Γιλντίζ Μπακάσοβα.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* Επίσημη ιστοσελίδα (ρωσικά) 

Κατηγορία:Βιβλιοθήκες στην Κιργιζία
Κιργιζικης
Εκλατινοποίηση των Ασσαμικών

Η **εκλατινοποίηση των Ασσαμικών** είναι η αντιπροσώπευση της Ασσαμικής γλώσσας στο λατινικό αλφάβητο. Στα ασσαμικά χρησιμοποιούνται διάφοροι τρόποι συστημάτων εκλατινοποίησης.

## Σύγκριση εκλατινοποιήσεων
Η μεταγραφή στο ΔΦΑ παρέχεται στη δεξιότερη στήλη, αντιπροσωπεύοντας την πιο συνηθισμένη προφορά του γράμματος στα ασσαμικά, μαζί με τις διάφορες εκλατινοποιήσεις που περιγράφονται παραπάνω.

## Παραδείγματα
Ο ακόλουθος πίνακας περιλαμβάνει παραδείγματα ασσαμικών λέξεων εκλατινισμένες από τα διάφορα συστήματα που αναφέρονται παραπάνω.

## Παράδειγμα
Αυτό είναι ένα παραδειγματικό κείμενο στα Ασσαμικά, προερχόμενο από το Άρθρο 1 της Οικουμενικής Διακήρυξης των Ανθρωπίνων Δικαιωμάτων:

**Ασσαμικά στο [[Ασσαμικό αλφάβητο]]**

: 

**Ασσαμικά στην μεταγραφή του Βίκι**

: **Dôpha êk:** Xôkôlû manuhê sadhinbhawê xôman môrzôda aru ôdhikarôr xôitê zônmôgrôhôn kôrê. Xihôtôr bibêk aru buddhi asê aru xihôtê pôrôspôr bhratrittôrê asôrôn kôribô lagê.

**Ασσαμικά στην Εκλατινοποίηση του Σαγκίρ**

: **Dofa ek:** Xokolü manuhe sadhinbhawe xoman morzoda aru odhikaror xoite zonmogrohon kore. Xihotor bibek aru buddhi ase aru xihote porospor bhratrittore asoron koribo lage.

**Ασσαμικά στην Εκλατινοποίηση του Σαγκίρ 2**

: **Dofa ek:** Xokolu’ manuhe sadhinbhawe xoman morzoda aru odhikaror xoite zonmogrohon kore. Xihotor bibek aru buddhi ase aru xihote porospor bhratrittore asoron koribo lage.

**Ασσαμικά στο [[Διεθνές Φωνητικό Αλφάβητο]]**

: 

**Ελληνική μετάφραση**

: **Άρθρο 1:** Όλοι οι άνθρωποι γεννιούνται ελεύθεροι και ίσοι στην αξιοπρέπεια και στα δικαιώματα. Είναι προικισμένοι με λογική και συνείδηση, και οφείλουν να συμπεριφέρονται μεταξύ τους με πνεύμα αδελφοσύνης.

## Δείτε επίσης

* Εκλατινοποίηση των Ούρντου

Κατηγορία:Ασσαμική γλώσσα
Σχέσεις Αρμενίας-Σιγκαπούρης

Οι **σχέσεις Αρμενίας-Σιγκαπούρης** αναφέρονται στις διμερείς ξένες σχέσεις μεταξύ των δύο χωρών, της Αρμενίας και της Σιγκαπούρης. Καμιά χώρα δεν έχει κάτοικο πρεσβευτή. Η Πρεσβεία της Αρμενίας στο Πεκίνο της Κίνας είναι διαπιστευμένη στη Σιγκαπούρη. Η Σιγκαπούρη δεν έχει αντιπροσωπεία στην Αρμενία.

Τον Φεβρουάριο του 2012, οι πρωθυπουργοί των δύο χωρών συναντήθηκαν στη Σιγκαπούρη και συζήτησαν για την αύξηση των οικονομικών και πολιτιστικών συμμαχιών μεταξύ των δύο χωρών, και επίσης συζήτησαν για τις αναπτύξεις που συνέβαιναν στις χώρες του.

## Δείτε επίσης

* Αρμένιοι στη Σιγκαπούρη

## Παραπομπές


## Περαιτέρω ανάγνωση

* 
* 

## Εξωτερικοί σύνδεσμοι

* Prime Minister of Singapore Wishes to Restore Armenian-Singaporean Economic Ties from Armtown.com

Κατηγορία:Διμερείς σχέσεις της Αρμενίας
Σχέσεις Ελλάδας και Αγίας Έδρας

μικρογραφία|Η Ελλάδα και η Αγία Έδρα στον χάρτη.
Οι σχέσεις διπλωματικού χαρακτήρα της **Ελλάδας-Αγίας Έδρας** ιδρύθηκαν το 1980. Η Αγία Έδρα δημιούργησε αμέσως το Αποστολικό Γραφείο στην Ελλάδα στην Αθήνα. Ο Έλληνας πρεσβευτής στην Αγία Έδρα κατοικούσε αρχικά στο Παρίσι, όπου ταυτόχρονα ήταν διαπιστευμένος στη Γαλλία. Αλλά το 1988 ιδρύθηκε ξεχωριστή ελληνική πρεσβεία για την Αγία Έδρα, στη Ρώμη.

Τον Μάιο του 2001, ο Πάπας Ιωάννης Παύλος Β΄ πραγματοποίησε επίσκεψη προσκυνήματος στην Ελλάδα.

## Ιστορία
Το σχίσμα Ανατολής-Δύσης διαίρεσε το μεσαιωνικό Χριστιανισμό στον Ορθόδοξο Χριστιανισμό και τη Καθολική Εκκλησία. Οι σχέσεις ανάμεσα στην Ανατολή και τη Δύση ήταν από καιρό προβληματισμένες από πολιτικές και εκκλησιαστικές διαφορές και θεολογικές διαμάχες.

### Οικουμενικές σχέσεις
Οι σχέσεις με την Ελλάδα συνδέονται σε μεγάλο βαθμό με τις οικουμενικές σχέσεις με την Ελληνική Ορθόδοξη Εκκλησία και το Ελληνικό Οικουμενικό Πατριαρχείο της Κωνσταντινούπολης. Το 2007 ο Οικουμενικός Πατριάρχης Βαρθολομαίος Α΄ έδωσε την έγκρισή του στη Διακήρυξη της Ραβέννας, καθολικό-ορθόδοξο έγγραφο σχετικά με τον Πρώτο, παρόλο που θα διεξαχθούν μελλοντικές συζητήσεις για τη συμπαγή εκκλησιολογική άσκηση παπικής υπεροχής.

### Μεταναστευτική κρίση
Το 2016, ο Πάπας Φραγκίσκος πραγματοποίησε μια ιδιαίτερα δημοσιευμένη επίσκεψη στο ελληνικό νησί της Λέσβου για να συναντήσει μετανάστες και πρόσφυγες. Η Λέσβος ήταν το σπίτι πολλών μεταναστών και προσφύγων που εγκατέλειψαν τον πόλεμο και τη βία στη Μέση Ανατολή και τη Βόρεια Αφρική.

## Δείτε επίσης
* Διεθνείς σχέσεις της Ελλάδας
* Διεθνείς σχέσεις της Αγίας Έδρας

## Παραπομπές


## Εξωτερικοί σύνδεσμοι
* Greek Ministry of Foreign Affairs about the relation with the Holy See 
* Greek Ministry of Foreign Affairs: direction of the Greek embassy to the Holy See 

Αγια Εδρα
Ελλαδα
Χιλδέριχος Β΄

Ο **Χιλδέριχος Β΄**, Childeric ΙΙ (περί το 653 - 675) μέλος του Οίκου των Μεροβιγγείων ήταν βασιλιάς της Αυστρασίας (662 - 675), βασιλιάς της Νευστρίας και της Βουργουνδίας και βασιλιάς όλων των Φράγκων (673 - 675). Ήταν ο δευτερότοκος γιος του Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή τού Ρίκμπερτ της Ανατολικής Αγγλίας. Οι παππούδες του ήταν ο Δαγοβέρτος Α΄ και η βασίλισσα Νάντιλντ. Ο μεγαλύτερος αδελφός του Χλωτάριος Γ΄ κληρονόμησε το βασίλειο των Φράγκων του πατέρα τους το 661, αλλά οι ευγενείς στην Αυστρασία ζήτησαν δικό τους βασιλιά και τους δόθηκε ο Χιλδέριχος Β΄ (662). Ήταν ακόμη ένα παιδί όταν οι στρατιώτες της Αυστρασίας τον σήκωσαν επάνω στην ασπίδα και τον ανακήρυξαν βασιλιά τους.

## Βασιλιάς όλων των Φράγκων

thumb|250px|left|Χρυσό νόμισμα του Χιλδέριχου Β΄
Το 673 απεβίωσε ο Χλωτάριος Γ΄ και τον διαδέχθηκε ο μικρότερος αδελφός του Θευδέριχος Γ΄. Ωστόσο μία μερίδα από προέχοντες Βουργουνδούς ευγενείς υπό τον Αλντάριχ ζήτησαν από τον Χιλδέριχο Β΄ να γίνει και βασιλιάς στην Νευστρία-Βουργουνδία. Πράγματι εισέβαλε στο βασίλειο τού αδελφού του και τον εκτόπισε, έτσι έγινε βασιλιάς όλων των Φράγκων. Έκανε τον Μαγιορδόμο της Αυστρασίας Βουλβοάλδο, Μαγιορδόμο και στη Νευστρία-Βουργουνδία, αφού εκτόπισε τον εκεί Μαγιορδόμο Εμπρόιν. Αυτό δυσαρέστησε τους Βουργουνδούς, που δεν ήθελαν έναν ξένο. Το 675 ο Χιλδέριχος Β΄ παραχώρησε στον Αλντάριχ το φέουδο της Αλσατίας και τον τίτλο του δούκα. Φαίνεται πως ο Αλντάριχ συνέχιζε να τον υποστηρίζει στη Βουργουνδία και ο βασιλιάς τον αντάμειψε. Η Αλσατία ήταν διαφιλονικούμενη από τη Βουργουνδία και την Αυστρασία.
O Χιλδέριχος Β΄ τιμώρησε τον ευγενή Μποντίλο σωματικά και παράνομα. Αυτό ήταν η σταγόνα, που εξόργισε τους μεγιστάνες της Νευστρίας-Βουργουνδίας: ο Μποντίλο μαζί με δύο φίλους του σκότωσαν τον Χιλδέριχο Β΄, τη σύζυγό του και τον 5ετή γιο τους, όταν ο βασιλιάς κυνηγούσε στο δάσος τού Λιβρύ (νυν Λόνι). Τάφηκαν στον Σαιν-Ζερμαίν-ντε-Πρε, κοντά στο Παρίσι, το 1645 ανακαλύφθηκαν οι τάφοι τους όμως το περιεχόμενο απωλέσθηκε.

## Οικογένεια

Νυμφεύτηκε την εξαδέλφη του Μπίλιχιλντ των Μεροβιγγείων, κόρη τού Σιγεβέρτου Γ΄ της Αυστρασίας και είχε τέκνα:

*Δαγοβέρτος 670-675, απεβ. 5ετής.
*Χιλπέριχος Β΄ π. 672-721, βασιλιάς της Νευστρίας και μετά των Φράγκων.

## Παραπομπές
 		


## Πηγές

*Bachrach, Bernard S.; Bachrach, David S.; Leese, Michael (2018). Deeds of the Bishops of Cambrai, Translation and Commentary
*Chisholm, Hugh, ed. (1911). "Childeric". Encyclopædia Britannica (11th ed.). Cambridge University Press.
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band I (Marburg, Germany: Verlag von J. A. Stargardt, 1980)
*Ian Wood, The Merovingian Kingdoms, 450–751 (London, New York:, Longman, 1999)
*Jean Verseuil, Les rois fainéants: de Dagobert à Pépin le Bref 629-751, édition Critérion, Paris, 1946
*Patrick J. Geary, Before France & Germany, The Creation & Transformation of the Merovingian World (New York, Oxford: Oxford University Press, 1988)
*Paule Lejeune, Les reines de France, Paris, 1989

|-

Κατηγορία:Δυναστεία των Μεροβιγγείων
Σεργκέι Σιρότκιν (πολιτικός)

Ο **Σεργκέι Νικανόροβιτς Σιρότκιν** (, επίσης μεταγράφεται Σεργκέυ,  γεννημένος στις 14 Απριλίου 1952) είναι μέλος της Κρατικής Δούμας της Ρωσίας για το Φιλελεύθερο Δημοκρατικό Κόμμα της Ρωσίας (ΦΔΚΡ). Είναι μέλος της Επιτροπής της Κρατικής Δούμας για την Οικονομική Πολιτική, την Επιχειρηματικότητα και τον Τουρισμό. Ήταν μέλος του Κομμουνιστικού Κόμματος της Σοβιετικής Ένωσης, και εντάχθηκε στο ΦΔΚΡ το 1991. Αποφοίτησε από το Ακαδημία Μηχανικών-Εντολή Κρύλοφ και είχε  στρατιωτική σταδιοδρομία. 

## Παραπομπές


Κατηγορία:Ρώσοι πολιτικοί
Ίγκορ Λέμπεντεφ

Ο **Ίγκορ Βλαντίμιροβιτς Λέμπεντεφ** (, γεννηθείς **Ζιρινόφσκι** (), 27 Σεπτεμβρίου 1972, Μόσχα, ΡΣΟΣΔ, ΕΣΣΔ) είναι Ρώσος πολιτικός, Βουλευτής της Κρατικής Δούμας, Αναπληρωτής Πρόεδρος της Κρατικής Δούμας, πρώην πρόεδρος της κοινοβουλευτικής ομάδας του ΦΔΚΡ της Ρωσικής Δούμας και της Οργάνωση Νεολαίας του ΦΔΚΡ. Παλαιότερα ήταν μέλος της Επιτροπής της Κρατικής Δούμας για Θέματα Προϋπολογισμού και Φόρων, και τώρα αποτελεί μέλος της Επιτροπής της Κρατικής Δούμας για την Κρατική Οικοδόμηση και Νομοθεσίας. Ο πατέρας του είναι ο Βλαντίμιρ Ζιρινόφσκι, πρόεδρος του ΦΔΚΡ. Αποφοίτησε από την Νομική Ακαδημία της Μόσχας το 1996.

Στις 12 Σεπτεμβρίου 2014, ο Λέμπεντεφ ήταν υπό κυρώσεις από την Ευρωπαϊκή Ένωση για την ψηφοφορία "... υπέρ του σχεδίου του Ομοσπονδιακού Συνταγματικού Νόμου "σχετικά με την αποδοχή της Δημοκρατίας της Κριμαίας στη Ρωσική Ομοσπονδία και το σχηματισμό νέων ομοσπονδιακών υποκειμένων στη Ρωσική Ομοσπονδία - η δημοκρατία της Κριμαίας και την Πόλη της Ομοσπονδιακής Καθεστώς της Σεβαστούπολης'."

## Διαμάχη
Μετά την υποστηρικτική βία που αφορούσε Ρώσους οπαδούς του Ευρωπαϊκού Πρωταθλήματος Ποδοσφαίρου 2016, ο Λέμπεντεφ έγραψε "δεν έγινε τίποτα λάθος με τους οπαδούς που πάλευαν" και "συνεχίστε την καλή δουλειά".

Τον Μάρτιο του 2017 ο Λέμπεντεφ πρότεινε τη νομιμοποίηση του χουλιγκανισμού και τη μετατροπή του σε άθλημα.

## Παραπομπές


Κατηγορία:Ρώσοι πολιτικοί
Θανάσης Παπακυριτσόπουλος

Ο **Θανάσης Παπακυριτσόπουλος** ήταν λήσταρχος που έδρασε στα τέλη του 19ου αιώνα στη Φθιώτιδα.

## Βιογραφικό
Ο Θανάσης Παπακυριτσόπουλος καταγόταν από το Αμούρι και ήταν γιος του δικηγόρου και δημάρχου του Αμουρίου, Γεωργίου Παπακυριτσόπουλου.
Το 1877 κατατάχθηκε στο στρατό και έγινε λοχίας. Στη διάρκεια της θητείας του όμως, μετά από ένα επεισόδιο που είχε με έναν ανώτερό του, καταδικάστηκε σε φυλάκιση ενός έτους. Αφού έμεινε στη φυλακή έξι μήνες του δόθηκε χάρη και επέστρεψε στο σύνταγμά του. Μετά την ολοκλήρωση της θητείας του γύρισε στη Λαμία.

Στη Λαμία ο Παπακυριτσόπουλος ερωτεύθηκε μια κοπέλα, με την οποία ήταν ερωτευμένος και ένας ανθυπολοχαγός, που ανήκε στη φρουρά της πόλης. Μια μέρα ο Παπακυριτσόπουλος επιτέθηκε στον ανθυπολοχαγό στο δρόμο και τον έδειρε με αποτέλεσμα να συλληφθεί και να φυλακιστεί στις φυλακές της Λαμίας, από όπου δραπέτευσε μετά από τέσσερις μήνες, το 1890. Στη συνέχεια βγήκε στο βουνό και σχημάτισε την πρώτη συμμορία του. Μερικές μέρες μετά πέθανε ο πατέρας του για τον οποίο είχε ήδη βγει ένταλμα προσωποκράτησης για χρέη προς το δημόσιο.

Αργότερα ο Παπακυριτσόπουλος έγινε μέλος της συμμορίας του Τσουλή και συμμετείχε στη ληστεία και το φόνο του Εμίν Βέη έξω από τον Αλμυρό και στην απαγωγή και δολοφονία του γιού του πλούσιου γαιοκτήμονα Κοροδήμου, μολονότι ο κτηματίας τούς είχε καταβάλλει 100.000 δρχ.

Ο Παπακυριτσόπουλος σκοτώθηκε το 1894 κατά τη διάρκεια της καταδίωξή του από καταδιωκτικά αποσπάσματα. Λίγες μέρες πριν είχε απάγει τον εισαγγελέα Πρωτοδικών Λαμίας Λεωνίδα Ροζάκη και τον ανακριτή Γεώργιο Αγγελή, κατά τη μετάβασή τους από την Υπάτη σε χωριό της Φθιώτιδας. Μαζί τους ήταν και δύο γραμματείς τους οποίους ο Παπακυριτσόπουλος άφησε ελεύθερους για να μεταφέρουν μήνυμα ο μεν πρώτος στον νομάρχη Φθιώτιδας ο δε δεύτερος στα καταδιωκτικά αποσπάσματα, να σταματήσουν κάθε καταδίωξη των ληστών προκειμένου να μη κινδυνεύσουν οι απαχθέντες. Όμως οι αρχές αρνήθηκαν κάθε συνεννόηση με τους ληστές ακόμα και αν αυτό θα έθετε σε κίνδυνο τη ζωή του εισαγγελέα και του ανακριτή. Ειδικότερα το υπουργείο Εσωτερικών σε ερώτηση του νομάρχη σχετικά με το ποια στάση θα έπρεπε να κρατήσουν απάντησε: «*Να εξέλθουν πολυάριθμα αποσπάσματα και να καταδιώξουν αμειλίκτως τους ληστάς χωρίς να φεισθούν της ζωής των αιχμαλώτων, αρκεί να εξοντωθεί η ληστοσυμμορία η οποία επί έτη ολόκληρα τρομοκρατεί ολόκληρον την Στερεά Ελλάδα*». Ο εισαγγελέας Ροζάκης σκοτώθηκε από τον Παπακυριτσόπουλο ενώ ο ανακριτής Αγγελής από σφαίρα πιθανόν των καταδιωκτικών αποσπασμάτων. Στις 10 Φεβρουαρίου 1935 στο κακουργιοδικείο της Λαμίας έγιναν τα αποκαλυπτήρια των πορτρέτων των δύο θυμάτων.

## Παραπομπές

## Πηγές

Θανάσης Παπακυριτσόπουλος
Μοτολιανή διάλεκτος

Η **Μοτολιανή γλώσσα (διάλεκτο)** (*Мотольска волода (діалект)*, *Motołska vołoda (dialekt),* επίσης γνωστή ως Мотольскі говор, είναι μια από τις πιο δημοφιλείς δυτικές Πολεσιανές διαλέκτους στη Λευκορωσία. Οι οικισμοί Μοτόλ και Τισκαβίτσι είναι οικισμοί που κατοικούνται από τους ομιλητές της γλώσσας. Σήμερα ομιλείται από περίπου 15.000 άτομα. Ένας από τους πιο δημοφιλείς ομιλητές είναι ο Αλιακσάντρ Βαλάντζκο.

## Λεξιλόγιο
Η Μοτολιανή διάλεκτος προέρχεται από την ουκρανική, πολωνική, τη λευκορωσική και της ρωσικής γλώσσες. Έτσι, έχει δικές της λέξεις.

## Δείτε επίσης
* Δυτική Πολεσιανή μακρογλώσσα
* Σουρζίκ

## Παραπομπές


Κατηγορία:Ρωσική γλώσσα
Χιλπέριχος Β΄

Ο **Χιλπέριχος Β΄**, Chilperic II (670 - 13 Φεβρουαρίου 721) από τον Οίκο των Μεροβιγγείων ήταν βασιλιάς της Νευστρίας και Βασιλιάς των Φράγκων (715 - 721). Το όνομά του πριν τη στέψη ήταν Δανιήλ.

## Βιογραφία

Ήταν ο δευτερότοκος γιος τού Χιλδέριχου Β΄ της Αυστρασίας και μετά και της Νευστρίας-Βουργουνδίας και της Μπίλιχιλντ των Μεροβιγγείων, κόρης τού Σιγεβέρτου Γ΄ της Αυστρασίας.

Ο μεγαλύτερος αδελφός του σκοτώθηκε 5ετής με τους γονείς του. Ο Χιλπέριχος Β΄ που ήταν βρέφος, κρύφτηκε από κάποιους σε μία μονή για να προφυλαχθεί τη ζωή του από την αλληλόφθονη έριδα τού Οίκου του. Εκεί ανατράφηκε ως Δανιήλ, ώσπου το 715 απεβίωσε ο γιος τού εξαδέλφου του Δαγοβέρτος Γ΄ των Φράγκων. Τότε πάρθηκε από τη μονή 43 ετών και ανασηκώθηκε επάνω στην ασπίδα από τους πολεμιστές της Νευστρίας, όπως ήταν το έθιμο αναγόρευσης ενός βασιλιά. Έλαβε το όνομα Χιλπέριχος Β΄, αν και λόγω της μοναστικής ανατροφής του ήταν διαφορετικός από τον πέντε γενιές πίσω πρόγονό του Χιλπέριχο Α΄.

Μαγιορδόμος στη Νευστρία ήταν ο Ράγκενφριντ, που ανακηρύχθηκε το 714, σε αντίθεση με τον Θευδοάλδο των Αρνουλφιδών (εγγονό τού Πεπίνου τού Χέρσταλ και τον προόριζε για διάδοχό του). Συνήθως οι βασιλείς της περιόδου αυτής ήταν πιόνια του μαγιορδόμου, όμως ο Χιλπέριχος Β΄ ήταν πολεμιστής και αρχηγός, πρώτος στη μάχη. Μαζί με τον Ράγκενφριντ εισέβαλε στην Αυστρασία, συνάντησε όμως εκεί την Πλέκτρουδις, σύζυγο τού Πεπίνου και τον Κάρολο Μαρτέλο, γιο τού Πεπίνου που υποστήριζε τον ανιψιό του Θευδοάλδο για Μαγιορδόμο. Τότε ο Χιλπέριχος Β΄ συμμάχησε με τον Ρέντμπαντ ηγεμόνα των Φρισίων και έδωσε μάχη με τον Κάρολο πλησίον της Κολωνίας. Νίκησε ο Χιλπέριχος Β΄ και ο Κάρολος διέφυγε στα όρη Άιφελ. Ο Χιλπέριχος Β΄ πολιόρκησε στην Κολωνία την Πλέκτρουδις, η οποία αναγνώρισε τον Χιλπέριχο Β΄, παρέδωσε τον θησαυρό της Αυστρασίας και παραιτήθηκε της διεκδίκησης τού εγγονού της Θευδοάλδου από το αξίωμα τού μαγιορδόμου.

## Οικογένεια

Ίσως είναι γιος του ο:

*(;) Χιλδέριχος Γ΄ π. 717-π. 754, βασιλιάς των Φράγκων, ο τελευταίος των Μεροβιγγείων. Ίσως πατέρας του όμως να είναι ο Θευδέριχος Δ΄ των Φράγκων.

## Παραπομπές
 		


## Πηγές

*Oman, Charles. The Dark Ages, 476–918. London: Rivingtons, 1914.
*Rosenwein, Barbara H. (2009). A Short History of the Middle Ages. University of Toronto.

|-

Κατηγορία:Δυναστεία των Μεροβιγγείων
IR3535

**Το IR3535** (**Εντομοαπωθητικό 3535**) ή ** βουτυλακετυλαμινοπροπιονικός αιθυλεστέρας** (γενικό όνομα), είναι ένα από τα πιο κοινά ενεργά συστατικά σε εντομοαπωθητικά. Καθώς είναι αποκλειστικά μια απωθητική ουσία, δεν έχει την ικανότητα να σκοτώνει έντομα και δεν προκαλεί αύξηση πίεσης επιλογής ούτε αναπτύσσεται ανθεκτικότητα. Είναι ένα άχρωμο και σχεδόν άοσμο λάδι και προορίζεται για την εφαρμογή στο δέρμα (ανθρώπων και ζώων). Έχει ευρεία αποτελεσματικότητα κατά των διαφόρων εντόμων, όπως κουνούπια, τσιμπούρια, σκνίπες και άλλα έντομα. Σε σύγκριση με άλλες εντομοαπωθητικές δραστικές ουσίες, το IR3535 είναι ασφαλές για χρήση ακόμη και σε βρέφη, έγκυες και θηλάζουσες γυναίκες. Είναι βιοδιασπώμενο και αποδομείται πλήρως στο περιβάλλον σε πολύ σύντομο χρονικό διάστημα.

Το σήμα IR3535 είναι ένα σήμα κατατεθέν της Merck KGaA.

## Χημεία
δεξιά|μικρογραφία| IR3535 και βήτα-αλανίνη
Η δομή του IR3535 βασίζεται στη βήτα-αλανίνη. Η EPA έχει ταξινομήσει το IR3535 ως βιοχημική ουσία (βιοεντομοκτόνο) με βάση το γεγονός ότι είναι "λειτουργικά ταυτόσημο" με τη βήτα αλανίνη.

## Αναφορές


Κατηγορία:Παρασιτοκτόνα
Αρχέτυπο (αποσαφήνιση)

Ο όρος **αρχέτυπο** μπορεί να αναφέρεται στα παρακάτω θέματα:

* Αρχέτυπο (τυπογραφία), βιβλίο τυπωμένο πριν το 1501
* Αρχέτυπο (ψυχολογία), εντυπώσεις στο υποσυνείδητο 
* Αρχέτυπο (επιστήμη πληροφοριών), αφηρημένη τυποποίηση εννοιών ενός θεματικού πεδίου
Γιεβχέν Τκάτσουκ

Ο **Γιεβχέν Τκάτσουκ** (, γεννηθείς στις 27 Ιουνίου 1991 στο Ζαπορίζια της Ουκρανικής ΣΣΔ) είναι επαγγελματικός ουκρανός ποδοσφαιριστής αμυντικός που αγωνίζεται για την ΦΚ Σαχτιόρ Καραγκαντί.

## Καριέρα

### Συλλογική
Ο Τκάτσουκ είναι προϊόν της Αθλητικής Σχολής Νεολαίας της ΦΚ Μεταλούργκ Ζαπορίζια.

Στις 24 Φεβρουαρίου 2017, ο Τκάτσουκ υπέγραψε για την ΦΚ Ιρτίς Παβλοντάρ, και έφυγε από το σύλλογο στις 5 Ιουνίου 2017 με αμοιβαία συγκατάθεση.

Στις 26 Ιανουαρίου 2018, ο Τκάτσουκ επέστρεψε στο Καζακστάν, υπογράφοντας για την ΦΚ Σαχτιόρ Καραγκαντί.

### Διεθνές
Ο Τκάτσουκ κλήθηκε στην εθνική ομάδα Ουκρανίας Κ21 για τους αγώνες στο Μνημειακό Τουρνουά Βαλέρι Λεμπανόβσκι στις 9-10 Αυγούστου 2011.

## Παραπομπές


## Εξωτερικοί σύνδεσμοι
* 

Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Σαχτιόρ Καραγκαντί
Κατηγορία:Ποδοσφαιριστές ΦΚ Βόρσκλα Πολτάβα
Κατηγορία:Ποδοσφαιριστές Ζόρια Λουγκάνσκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ουκρανοί ποδοσφαιριστές
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ουκρανοί ποδοσφαιριστές στο εξωτερικό
Μιρέλα Ντεμίρεβα

Η **Μιρέλα Ντεμίρεβα** (28 Σεπτεμβρίου 1989) είναι Βουλγάρα αθλήτρια του στίβου.

Γεννήθηκε το 1989 από τον Κρασίμιρ και την Βάλια Ντεμίρεβα. Στο Παγκόσμιο Πρωτάθλημα 2015 στο Πεκίνο κατέλαβε την 9η θέση με 1,88 μ. Στους Ολυμπιακούς Αγώνες 2016 στο Ρίο ντε Τζανέιρο κατέκτησε το ασημένιο μετάλλιο με 1,97 μ, πίσω από την Ρουθ Μπεϊτία. Στο Ευρωπαϊκό Πρωτάθλημα 2016 κατέκτησε πάλι το ασημένιο μετάλλιο με 1,96 μ, πίσω από την Ρουθ Μπεϊτία. Στο Παγκόσμιο Πρωτάθλημα Στίβου 2017 κατατάχθηκε 7η με 1.92 μ.

## Ατομικά ρεκόρ

### Ανοιχτό

* 2.00 μ. (Στοκχόλμη 2018)
* 1.95 μ. (Κάρλσρουχ 2017)

## Παραπομπές


Κατηγορία:Βούλγαροι αθλητές του στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Θευδέριχος Γ΄

Ο **Θευδέριχος Γ΄** (γαλλ.: *Thierry III*, περί το 651 - 691) από τον Οίκο των Μεροβιγγείων Βασιλιάς της Νευστρίας και της Βουργουνδίας (675 - 691), βασιλιάς της Αυστρασίας και Βασιλιάς όλων των Φράγκων (679 - 691).

## Βιογραφία
Ήταν ο τρίτος γιος τού Κλόβι Β΄ της Νευστρίας-Βουργουνδίας και της Μπάλτχιλντ.

Θεωρείται ένας από τους *οκνηρούς βασιλείς (roi faineant)*, μια και την πραγματική εξουσία ασκούσε ο μαγιορδόμος Εμπρόιν, που ίσως τον τοποθέτησε χωρίς την υποστήριξη των ευγενών. Διαδέχθηκε το 673 τον πρωτότοκο αδελφό του Χλωτάριο Γ΄ στη Νευστρία, όμως σύντομα τον εκτόπισε ο δευτερότοκος Χιλδέριχος Β΄ της Αυστρασίας. Το 675 ο τελευταίος απεβίωσε και ο Θευδέριχος Γ΄ επέστρεψε στον θρόνο του. Το 679 απεβίωσε ο εξάδελφός του Δαγοβέρτος Β΄ και τον διαδέχθηκε και στην Αυστρασία. Έτσι έγινε βασιλιάς όλων των Φράγκων.

Μαζί με τον Βάραττον μαγιορδόμο της Νευστρίας έκανε ειρήνη με τον Πεπίνο του Χέρσταλ μαγιορδόμο της Αυστρασίας το 681. Όμως ο Βάραττον απεβίωσε το 686 και ο διάδοχός του Μπέρτχαρ έκανε πόλεμο με την Αυστρασία. Στη μάχη τού Τερτρύ το 687 ο Πεπίνος νίκησε τον στρατό της Νευστρίας-Βουργουνδίας και προετοίμασε το έδαφος για την ηγεμονία της Αυστρασίας επί των Φράγκων.

## Οικογένεια

Μάλλον είχε τέκνα τα εξής:

*Κλόβις Γ΄ απεβ. 676, βασιλιάς της Αυστρασίας.
*Μπερτράντα 676-740, ιδρύτρια τού αββαείου τού Πρυμ. Παντρεύτηκε έναν αγνώστου ονόματος και είχε γιο:
**Χαριβέρτος απεβ. πριν το 762, κόμης τού Λον. Κόρη του ήταν η:
***Μπερτράντα 710-727 - 783, παντρεύτηκε τον Πεπίνο τον Βραχύ βασιλιά των Φράγκων (εγγονό τού Πεπίνου τού Χέρσταλ).

Νυμφεύτηκε πριν το 674 με την αγία Αμαλαμπέργκα, κόρη τού Βανντρέγκισις και πιθανόν είχε τέκνο:

*Χρότλινντ γενν. 670, παντρεύτηκε τον 5ο εξάδελφό της Λάμπερτ Β΄ των Μεροβιγγείων κόμη τού Εσμπάιγ. Κόρη τους ήταν η:
**Ροτρούδη απεβ. 724, παντρεύτηκε τον Κάρολο Μαρτέλο μαγιορδόμο της Αυστρασίας, της Νευστρίας, βασιλιά των Φράγκων. Γιος τους ήταν ο:
***Πεπίνος ο Βραχύς βασιλιάς των Φράγκων.

Έκανε δεύτερο γάμο με την Κλοτίλντα των Αρνουλφιδών, κόρη τού Ανσέγκιζελ μαγιορδόμου της Αυστρασίας και αδελφή τού Πεπίνου του Χέρσταλ και είχε τέκνα:

*Κλόβις Δ΄ 682-695, βασιλιάς των Φράγκων.
*Χιλδεβέρτος Γ΄ π. 683-711, βασιλιάς των Φράγκων.

## Παραπομπές



## Πηγές

*Fouracre, Paul; Gerberding, Richard A. (1996). Late Merovingian France: History and Hagiography, 640-720. Manchester University Press. ISBN 978-0-7190-4791-6.
*Verseuil, Jean (1996). Les rois fainéants: De Dagobert à Pépin le Bref (629-651) (in French). Paris: Critérion. pp. 179–199. ISBN 978-2-7413-0196-7.
*Wallace-Hadrill, John Michael (1962). "V. Les rois faineants". The long-haired kings: and other studies in Frankish history. Methuen.

Κατηγορία:Δυναστεία των Μεροβιγγείων
Ιζμίρ Σμαϊλέι

Ο **Ιζμίρ Σμαϊλέι** είναι Αλβανός αθλητής του μήκους. Κέρδισε το Ευρωπαϊκό Πρωτάθλημα Κλειστού Στίβου 2017 με 8.08 μ. Στο Ευρωπαϊκό Πρωτάθλημα Στίβου 2018 κατατάχθηκε 10ος στο μήκος.

## Ατομικά ρεκόρ

* Ανοιχτό: 8.03 (Ελμπασάν 2016)
* Κλειστό: 8.08 (Βελιγράδι 2017)

## Παραπομπές


Κατηγορία:Αλβανοί αθλητές του στίβου
Κατηγορία:Αλβανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Ευρωπαϊκούς Αγώνες 2015
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ομοσπονδία Ποδοσφαίρου Τόγκο

Η **Ομοσπονδία Ποδοσφαίρου Τόγκο** (γαλλικά: *Fédération Togolaise de Football*, FTF) είναι το όργανο διοίκησης του ποδοσφαίρου στo Τόγκο. Εδρεύει στo Λομέ. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Τόγκο.

## Ιστορία
Ο οργανισμός συστάθηκε το 1960. Εντάχθηκε στην Αφρικανική Συνομοσπονδία Ποδοσφαίρου (CAF) το 1963 και στην Παγκόσμια Ποδοσφαιρική Ομοσπονδία (FIFA) το 1964.

## Παραπομπές


## Εξωτερικοί σύνδεσμοι
* 
* Το Τόγκο  στον ιστότοπο της FIFA
* Το Τόγκο στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στο Τόγκο
Ερνέστος Α΄ της Σουαβίας

Ο **Ερνέστος Α΄**, γερμ. Ernst I (απεβ. 31 Μαρτίου/Μαΐου 1015) από τον Οίκο των Μπάμπενμπεργκ ήταν δούκας της Σουαβίας (1012-15).

## Βιογραφία
Ήταν γιος τού Λεοπόλδου Α΄ μαργράβου της Αυστρίας και της Ριχάρντις, κόρης τού Ερνέστου Δ΄ κόμη τού Ζουάλαφελτ (ή τού Έρενφρητ Β΄ των Ετσονιδών, κόμη τού Κέλνταχ, Τσύλπιχ, Μπόννγκαου).

Το 1012 απεβίωσε ο Χέρμαν Γ΄ των Κορραδιδών δούκας της Σουαβίας άτεκνος και ο Ερρίκος Β΄ των Οθωνιδών βασιλιάς της Γερμανίας έδωσε το δουκάτο στον Ερνέστο Α΄. Για να ισχυροποιήσει τη θέση του ως δούκα, ο Ερνέστος Α΄ νυμφεύτηκε τη Γκίζελα, αδελφή τού Χέρμαν Α'.

Το 1015 ενώ κυνηγούσε, έπαθε δυστύχημα και απεβίωσε· τάφηκε στο Βύρτσμπουρκ. Τον διαδέχθηκαν οι δύο γιοί του, πρώτα ο Ερνέστος Β΄ και μετά ο Χέρμαν Δ΄.

## Οικογένεια
Νυμφεύτηκε τη Γκίζελα των Κορραδιδών, κόρη τού Χέρμαν Β΄ δούκα της Σουαβίας και είχε τέκνα:
* Ερνέστος Β΄ απεβ. 1030, δούκας της Σουαβίας.
* Χέρμαν Δ΄ π. 1015-1038, δούκας της Σουαβίας.

## Παραπομπές


## Πηγές
* Cawley, Charles, Medieval Lands Project on Hermann IV of Swabia, Medieval Lands database, Foundation for Medieval Genealogy
* Hermann IV, Herzog von Schwaben (1030-1038), Markgraf von Turin-Susa (1036-1038) (in German)
* Marek, Miroslav. "A listing of descendants of Leopold I, Margrave of Austria". Genealogy.EU.

Κατηγορία:Οίκος των Μπάμπενμπεργκ
Ερνέστος Β΄ της Σουαβίας

Ο **Ερνέστος Β΄**, γερμ. Ernst II (απεβ. 17 Αυγούστου 1030) από τον Οίκο των Μπάμπενμπεργκ ήταν δούκας της Σουαβίας (1015-30).

## Βιογραφία
Ήταν ο πρωτότοκος γιος τού Ερνέστου Α΄ δούκα της Σουαβίας και της Γκίζελα των Κορραδιδών, κόρης τού Χέρμαν Β΄ δούκα της Σουαβίας.

Το 1015 διαδέχθηκε τον πατέρα του. Ήταν ανήλικος και τη διακυβέρνηση της Σουαβίας ανέλαβε επίτροπος: πρώτα η μητέρα του, που μετά παρέδωσε την αρχή στον θείο του Πόππο του Μπάμπενμπεργκ αρχιεπίσκοπο του Τριρ.

Το 1016 η Γκίζελα έκανε δεύτερο γάμο με τον Κορράδο Β΄ των Σαλίων, που έγινε βασιλιάς της Γερμανίας το 1024. Αν και ο Κορράδος Β΄ ήταν γενναιόδωρος στις σχέσεις του με τον Ερνέστο Β΄, αμφισβητήσιμα θέματα χώρισαν τον Ερνέστο Β΄ από τον πατριό του: ο δούκας έφερε βαρέως τη δύναμη τού βασιλιά επί της Σουαβίας. Επίσης το 1032 απεβίωσε ο Ροδόλφος Γ΄ της Βουργουνδίας από τον Οίκο των Παλαιών Γουέλφων άτεκνος και η διαδοχή πήγαινε στην ανιψιά του Γκίζελα (η αδελφή τού Ροδόλφου Γ΄, η Γκέρμπεργκα, είχε κόρη τη Γκίζελα). Έτσι οι δύο τους ήταν δυνητικά διεκδικητές της Βουργουνδίας.

Το 1025 ο Ερνέστος Β΄, νέος ακόμη, εξεγέρθηκε κατά τού Κορράδου Β΄. Ο βασιλιάς τον νίκησε ως το 1026 και ο δούκας υποτάχθηκε. Ο Ερνέστος Β΄ ακολούθησε τον Κορράδο Β΄ στην εκστρατεία του στη Λομβαρδία το 1026-27. Τότε στην Σουαβία έγινε εξέγερση και ο βασιλιάς έστειλε τον προγονό του πίσω για να την καταστείλει. Ο Ερνέστος Β΄ ενώθηκε με τους εξεγερμένους εναντίον τού Κορράδου Β΄, όμως δεν τον υποστήριξαν οι τοπικοί κυβερνήτες και ηττήθηκε. Αναγκάστηκε να παραδοθεί και φυλακίστηκε. Η Γκίζελα, που υποστήριζε τον βασιλιά, δεν ήθελε ο γιος της να ταπεινωθεί τελείως, έτσι ο Ερνέστος Β΄ κράτησε το αξίωμά του. Ήταν όμως φυλακή και μάλλον η Γκίζελα κυβερνούσε το δουκάτο.

Το 1028 ο Ερρίκος Δ΄, γιος του Κορράδου Β΄ και της Γκίζελα, στέφθηκε βασιλιάς της Γερμανίας. Έπειτα από αιτήματα τού Ερνέστου Β΄ και της Γκίζελα, ο δούκας ελευθερώθηκε, δεν αποκαταστάθηκε όμως πλήρως στις εξουσίες του ως δούκας. Το 1030 στη Συνέλευση (λατιν. Dieta) τού Πάσχα, τού προσφέρθηκαν αυτές οι εξουσίες με τον όρο να συντρίψει τους εχθρούς τού Κορράδου Β΄. Όμως εχθρός ήταν και ο Βέρνερ τού Κύμπουρκ, φίλος τού Ερνέστου Β΄, έτσι ο τελευταίος αρνήθηκε, με συνέπεια να στερηθεί τον τίτλο τού δούκα.

Λίγους μήνες μετά, ενώ μαχόταν μαζί με τον Βέρνερ εναντίον τού λαού της επισκοπής της Κωνσταντίας, οι δύο φίλοι σκοτώθηκαν. Ο Ερνέστος Β΄ τάφηκε στην Κωνσταντία και το δουκάτο περιήλθε στον νεότερο αδελφό του Χέρμαν Δ΄.

## Παραπομπές


## Πηγές
* Wolfram (2006). Conrad II, 990-1039: Emperor of Three Kingdoms. The Pennsylvania State University Press.
* S.Weinfurter, Heinrich II. (1002-1024) Herrscher am Ende der Zeiten
* Weinfurter, Stefan (1992). The Salian Century: Main Currents in an Age of Transition. Translated by Bowlus, Barbara M. University of Pennsylvania Press.

Κατηγορία:Οίκος των Μπάμπενμπεργκ
Ευρωπαϊκό Πρωτάθλημα Στίβου 2018 – Άλμα εις μήκος ανδρών

Το **[[άλμα εις μήκος]] ανδρών** στο Ευρωπαϊκό Πρωτάθλημα Στίβου 2018 πραγματοποιήθηκε στις 6 Αυγούστου και 8 Αυγούστου στο Ολυμπιακό Στάδιο Βερολίνου.

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 8.00 μ (Q) ή οι 12 καλύτεροι αθλητές (q)

### Τελικός
Ο τελικός πραγματοποιήθηκε στις 8 Αυγούστου, ώρα 20:40.

Εθνικό ρεκόρ κάτω των 23

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Άλμα εις μήκος στο Ευρωπαϊκό Πρωτάθλημα Στίβου
Στρατόπεδο προσφύγων Ναγιαπάρα

Το **στρατόπεδο προσφύγων Ναγιαπάρα** () είναι στρατόπεδο προσφύγων στο Τεκνάφ, στο Κοξ Μπαζάρ Μπαγκλαντές. Βρίσκεται δίπλα στο χωριό Ντουμντούμια και κατοικείται ως επί το πλείστον από Μουσουλμάνους Ροχίνγκια που έφυγαν από τις θρησκευτικές διώξεις στη γειτονική Μιανμάρ. Είναι ένα από τα δύο κυβερνητικά στρατόπεδα προσφύγων στο Κοξ Μπαζάρ, με το άλλο να είναι το στρατόπεδο προσφύγων Κουτουπαλόνγκ. Τα δύο στρατόπεδα προσφύγων είχαν συνολικό πληθυσμό περίπου 30.000 προσφύγων τον Ιούλιο του 2017. τον Σεπτέμβριο του 2017, η Ύπατη Αρμοστεία του ΟΗΕ για τους Πρόσφυγες (ΥΑΟΗΕΠ) εκτίμησε ότι το σύνολο του πληθυσμού των δύο στρατοπέδων προσφύγων είχε αυξηθεί σε πάνω από 77.000 άτομα. Στις 14 Ιανουαρίου 2018, ο εκτιμώμενο πληθυσμός του στρατοπέδου προσφύγων Ναγιαπάρα είναι γύρω στα 23.065 άτομα.

## Παραπομπές


Κατηγορία:Μπανγκλαντές γεωγραφία-επέκταση
Κατηγορία:Προσφυγικοί οικισμοί και καταυλισμοί στο Μπανγκλαντές
Χέρμαν Δ΄ της Σουαβίας

Ο **Χέρμαν Δ΄**, γερμ. Hermann IV (π. 1015 - Ιούλιος 1038) από τον Οίκο των Μπάμπενμπεργκ ήταν δούκας της Σουαβίας (1030-38).

## Βιογραφία
Ήταν ο δευτερότοκος γιος τού Ερνέστου Α΄, δούκα της Σουαβίας και της Γκίζελα των Κορραδιδών, κόρης του Χέρμαν Β΄, δούκα της Σουαβίας.

Διαδέχθηκε τον μεγαλύτερο αδελφό του Ερνέστο Β΄, δούκα της Σουαβίας, ενώ ήταν ακόμα ανήλικος. Ο Κορράδος Β΄ της Γερμανίας τον νύμφευσε με την κόρη και κληρονόμο του μαργράβου του Τορίνου. Έπειτα ο Χέρμαν Δ΄ περιεβλήθη το αξίωμα του μαργράβου του Τορίνου. Το επόμενο έτος εκστράτευσε μαζί με τον Κορράδο Β΄ στη νότιο Ιταλία, αλλά επλήγη από μία επιδημία κοντά στη Νάπολη και απεβίωσε. Ο Κορράδος Β΄ μεταβίβασε τη Σουαβία στον δικό του γιο Ερρίκο, ενώ η Αδελαΐδα έκανε δεύτερο γάμο με τον Ερρίκο των Αλεράμιτσι, μαρκήσιο του Μομφερράτου.

Η ζέστη τού θέρους έκανε αδύνατη τη μεταφορά του σώματός του στη Γερμανία, έτσι τάφηκε στον καθεδρικό του Τρέντο.

## Οικογένεια
Νυμφεύτηκε το 1037 με την Αδελαΐδα των Αρντουινιδών, κόρη του Ούλριχ Μάνφρεντ Β΄, κόμη του Τορίνου & μαρκήσιου της Σούζα.

Ο Χέρμαν Δ΄ ήταν σε εκστρατείες τον περισσότερο χρόνο του σύντομου γάμου του και ίσως απεβίωσε χωρίς απογόνους. Μεταγενέστερη αυστριακή πηγή αναφέρει ότι είχε τέκνα. Ίσως γιος του να είναι ο:
* Γκέμπχαρντ Α΄, νυμφεύτηκε την κόρη και κληρονόμο τού Βερεγγάριου Α΄, κόμη του Ζούλτσμπαχ και έτσι έγινε κόμης του Ζούλτσμπαχ. Γιος του ήταν ο:
** Γκέμπχαρντ Β΄, κόμης του Ζούλτσμπαχ, που γιος του ήταν ο:
*** Βερεγγάριος Β΄, κόμης του Ζούλτσμπαχ

## Παραπομπές


## Πηγές
* 'Hermann IV., Hzg. v. Schwaben,' in: Lexikon des Mittelalters (LexMA), vol. 4 (Munich and Zürich, 1989), cols. 2161–2162.
* D. Schwennicke, Europäische Stammtafeln: Stammtafeln zur Geschichte der Europäischen Staaten (Marburg, 1978).
* S. Hellmann, Die Grafen von Savoyen und das Reich: bis zum Ende der staufischen Periode (Innsbruck, 1900), accessible online (but without page numbers) at: Genealogie Mittelalter

Κατηγορία:Οίκος των Μπάμπενμπεργκ
Πόππο του Μπάμπενμπεργκ

Ο **Πόππο** (γερμ.: *Poppo*, περίπου 986 - 16 Ιουνίου 1047) ήταν αρχιεπίσκοπος του Τριρ από το 1016 μέχρι το 1047. Προερχόταν από τον Οίκο των Μπάμπενμπεργκ

## Βιογραφία
Ήταν γιος του Λεοπόλδου Α΄, μαργράβου της Αυστρίας και της Ριχάρντις, κόρης του Ερνέστου Δ΄, κόμη του Σβάλαφελντγκαου (ή του Έρενφριντ Β΄ των Ετσονιδών, κόμη του Κέλνταχ, Τσύλπιχ, Μπόνγκαου).

Μορφώθηκε στο Ρέγκενσμπουργκ και διορίστηκε από τον Ερρίκο Β΄ της Γερμανίας το 1007 ως ο πρώτος κοσμήτορας του Συλλόγου του νέου του καθεδρικού στο Μπάμπεργκ. Το 1015 απεβίωσε ο επίσκοπος Μέγκινγκοζ και ο Ερρίκος Β΄ επέλεξε τον Πόππο ως διάδοχό του στο Τριρ. Χειροτονήθηκε από τον Έρκανμπαλντ, αρχιεπίσκοπο του Μετς και το 1016 επικυρώθηκε από τον Πάπα Βενέδικτο Η΄.

Μεταξύ 1028 και 1030 ταξίδευσε με τον μοναχό Συμεών του Τριρ στους Αγίους Τόπους. Αργότερα ο Πόππο τον ενταφίασε στην Μελανή πύλη (Porta Nigra) της πόλης Τριρ· με τον λόγο του ο Πάπας Βενέδικτος Θ΄ αγιοποίησε τον Συμεών. Από το 1037 ως το θάνατό του ο Πόππο ήταν απασχολημένος με την επέκταση του καθεδρικού ναού του Τριρ προς τα δυτικά. Καθώς επέβλεπε την κατασκευή, το 1047 απεβίωσε. Τάφηκε στο ναό του Αγ. Συμεών, που είχε ιδρύσει στο Τριρ. Το επιτύμβιο μνημείο του καταστράφηκε κατά τον Β΄ Παγκόσμιο Πόλεμο.

## Παραπομπές


## Πηγές
* Paul Wagner: Poppo (Erzbischof von Trier). In: Allgemeine Deutsche Biographie (ADB). Band 26, Duncker & Humblot, Leipzig 1888, S. 431–434.

## Εξωτερικοί σύνδεσμοι
* 

Κατηγορία:Οίκος των Μπάμπενμπεργκ
Κατηγορία:Επίσκοποι του 11ου αιώνα
Κατηγορία:Αρχιεπίσκοποι της Τριρ
Ινουκτούν

Η **Ινουκτούν** (γροιλανδικά: *avanersuarmiutut*, δανικά: *nordgrønlandsk*) είναι η γλώσσα 1000 περίπου ιθαγενών Ινουγουίτ, που κατοικούν στους βορειότερους οικισμούς στον κόσμο, στη βορειοδυτική Γροιλανδία.

Όλοι οι ομιλητές της Ινουκτούν μιλούν επίσης και Γροιλανδικά, ορισμένοι Δανικά και ελάχιστοι Αγγλικά. Η γλώσσα ομιλείται κυρίως στην πόλη Κανάκ και τα κοντινά σε αυτή χωριά. 

Τα Ινουκτούν περιγράφηκαν πρώτη φορά από τους εξερευνητές Κνουντ Ράσμουσεν και Πίτερ Φρόικεν οι οποίοι περιηγήθηκαν τη βόρεια Γροιλανδία στις αρχές του 20ου αιώνα. Η γλώσσα δεν έχει καθιερωμένη ορθογραφία και δεν διδάσκεται στα σχολεία. Ωστόσο οι κάτοικοι της πόλης Κανάκ και τον τριγύρω χωριών τη χρησιμοποιούν στις καθημερινές τους συνδιαλέξεις. 

Η γλώσσα ανήκει στην Εσκιμελεουτική οικογένεια και είναι συγγενική με τα Γροιλανδικά και τη γλώσσα Ινουκτιτούτ του Καναδά. Οι Ινουγουίτ ήταν οι τελευταίοι ιθαγενείς της Γροιλανδίας που πέρασαν στο νησί από τον Καναδά. Εικάζεται ότι πραγματοποίησαν το πέρασμα κατά τον 18ο αιώνα.

## Φωνολογία
### Φωνήεντα

## Σύμφωνα

## Παραπομπές

Κατηγορία:Γροιλανδία
Κατηγορία:Γλώσσες της Δανίας
Frost Airship Glider

Το **Frost Airship Glider** (*Αερόπλοιο Ανεμόπτερο του Φροστ*) ήταν αεροσκάφος το οποίο σχεδιάστηκε και κατασκευάστηκε στην Ουαλία στα μέσα της δεκαετίας του 1890 από τον Ουίλιαμ Φροστ. Σύμφωνα με τα χαρακτηριστικά του διπλώματος ευρεσιτεχνίας με αριθμό 1894-20431 που εκδόθηκε στο Λονδίνο, το αεροσκάφος ονομαζόταν απλώς «ιπτάμενη μηχανή».

Η εισαγωγή του διπλώματος αναφέρει:

Η ιπτάμενη μηχανή κατασκευάζεται με δύο θαλάμους συρμάτων (πάνω και κάτω) καλυμμένους με ελαφρά αδιάβροχα υλικά. Κάθε θάλαμος σχηματίζει αιχμηρά και τα δύο άκρα με παράλληλες πλευρές. Ο ανώτερος μεγάλος θάλαμος να περιέχει αρκετό αέριο για την ανύψωση της μηχανής. Στο κέντρο του ανώτερου θαλάμου είναι τοποθετημένος ένας κύλινδρος όπου ένας οριζόντιος έλικας κινείται μέσω ενός άξονα καε ενός κιβωτίου από τον κάτω θάλαμο.

Σύμφωνα με την τοπικές αναφορές, ο Φροστ πέταξε με αυτή τη μηχανή για μοναδική φορά στις 24 Σεπτεμβρίου 1896 σε απόσταση περίπου 500 μέτρων, πριν καταπέσει και συντριβεί σε θάμνους. Μια καταιγίδα που ξέσπασε εκείνη τη νύχτα κατέστρεψε το σκάφος και το διέσπασε σε κομμάτια του.

## Παραπομπές


Κατηγορία:Αεροσκάφη
Κατηγορία:Εφευρέσεις
Θευδεβέρτος Β΄

Ο **Θευδεβέρτος Β΄**, Theudebert II, γαλλ. Thibert, Théodebert (586 - 612) από τον Οίκο των Μεροβιγγείων ήταν Βασιλιάς της Αυστρασίας (595 - 612).

## Βιογραφία
Ήταν ο πρωτότοκος γιος τού Χιλδεβέρτου Β΄ της Αυστρασίας, γιου της Μπρουνχίλντας της Αυστρασίας.

Έλαβε την Αυστρασία και τις πόλεις Πουατιέ, Τουρ, Λε Πουί-αν-Βελαί, Μπορντώ και Σατωντέν καθώς και την Καμπανία, Ωβέρν και την Πέρα τού Γιούρα Αλαμαννία (Σουαβία). Διαδέχθηκε την μάμμη του Μπρούνχιλντ.

Το 599 ο Θευδεβέρτος Β΄ ήλθε σε πόλεμο με τον νεότερο αδελφό του Θευδέριχο Β΄. Ο τελευταίος τον νίκησε στο Σαν, μετά όμως συμμάχησαν εναντίον τού Χλωτάριου Β΄ της Νευστρίας (εξαδέλφου τού πατέρα τους) και τον νίκησαν στο Ντορμέλ, κοντά στο Μοντρώ. Έτσι άπλωσαν τα χέρια τους σε ένα μεγάλο μέρος της Νευστρίας (600-604). Τότε τα δύο αδέλφια ήλθαν πάλι σε διαμάχη μεταξύ τους. Ο Θευδεβερτος Β΄ νίκησε τον αδελφό του στο Ετάμπ και αρνήθηκε να τον βοηθήσει, όταν ο Χλωτάριος Β΄ εισέβαλλε στο βασίλειο τού Θευδέριχου Β΄ το 605. Το 610 απέσπασε την Αλσατία από τον Θευδέριχο Β΄, ο οποίος έλαβε τα όπλα εναντίον του πάλι.

Ο Θευδεβέρτος Β΄ νικήθηκε επιδέξια στην Τουλ και στο Τσύλπιχ το 612. Ο θρύλος λέει, ότι ο Λούντεγκαστ επίσκοπος τού Μετς ζήτησε να χαριστεί η ζωή τού Θευδεβέρτου Β΄, ο οποίος κατά διαταγή της μάμμης του κλειδώθηκε σε μονή, αργότερα όμως δολοφονήθηκε με τον γιο του Μέροβεχ.

## Οικογένεια
Από τη σύζυγό του είχε τέκνα:
* Μέροβεχ.
* Έμμα αρχές 7ου αι., ίσως παντρεύτηκε τον Έαντμπαλντ του Κεντ.

## Παραπομπές
 		


## Πηγές
* McCollum, Adam Carter. "Theudebert II", The Oxford Dictionary of Late Antiquity, (Oliver Nicholson, ed.), Oxford University Press, 2018, ISBN 9780192562463

Κατηγορία:Δυναστεία των Μεροβιγγείων
Εδουάρδος Σόμερσετ, 4ος κόμης του Γούστερ

Ο **Εδουάρδος Σόμερσετ, 4ος κόμης του Γούστερ** (1550 - 3 Μαρτίου 1628) Άγγλος αριστοκράτης που υπηρέτησε ως κύριος σύμβουλος τον Ιάκωβο Α΄ της Αγγλίας, *Λόρδος της βασιλικής σφραγίδας* και 4ος Κόμης του Γούστερ ήταν γιος και διάδοχος του Γουίλιαμ Σόμερσετ, 3ου κόμη του Γούστερ και της Χριστιάνας Νόρθ. Διαδέχθηκε τον πατέρα του στις 21 Φεβρουαρίου 1589 σαν *4ος κόμης του Γούστερ* και έγινε μέλος του Τάγματος της Περικνημίδας (1593).
Διορίστηκε *Φύλακας του Γκρέιτ Παρκ* (1606) που δημιουργήθηκε από τον Ερρίκο Η΄ της Αγγλίας για το βασιλικό κυνήγι, τμήμα του πάρκου ήταν το βασιλικό πάρκο του Γούστερ με βασιλική οικία που οικοδομήθηκε το 1607.

## Οικογένεια

Παντρεύτηκε τον Δεκέμβριο του 1571 την Λαίδη Ελισάβετ Χέιστινγκς, κόρη του Φραγκίσκου Χέιστινγκς, 2ου κόμη του Χάντινγκτον και της Αικατερίνης Πολ, της κόρης του Χένρι Πολ 1ου βαρόνου του Μονταγκιού και της Τζέιν Νέβιλ. Η Τζέιν ήταν κόρη του Τζωρτζ Νέβιλ, 4ου βαρόνου του Μπεργκαβεννί και της συζύγου του Μάργκαρετ κόρης του Ούγου Φενν. Ο Εδουάρδος και η Ελισάβετ απέκτησαν 15 παιδιά ανάμεσα στα οποία ήταν :
*Χένρι Σόμερσετ, 1ος μαρκήσιος του Γούστερ
*Τόμας Σόμερσετ, 1ος υποκόμης του Σόμερσετ
*Λαίδη Αικατερίνη Σόμερσετ (πέθανε στις 6 Νοεμβρίου 1654), πριν τις 14 Ιανουαρίου 1607 παντρεύτηκε τον Τόμας Ουίνδσορ, 6ο βαρόνο του Ουίνδσορ χωρίς να αποκτήσει παιδιά.
*Λαίδη Λευκή Αρουντέλ
*Λαίδη Φραγκίσκη Σόμερσετ, σύζυγος του Γουίλιαμ Μόργκαν εσκουίρου του Λάνταρναμ και μητέρα του Εδουάρδου Μόργκαν (1612 - 1653) που ήταν προ-προπάππους του διάσημου εξερευνητή Ντάνιελ Μπουν (1734 - 1820).
*Σερ Τσάρλς Σόμερσετ (1587 - 1665), εξερευνητής, συγγραφέας και ιππότης του Μπαθ.

Ο Εδουάρδος Σόμερσετ τάφηκε στο οικογενειακό κοιμητήρι στην εκκλησία του Σαιν Κάντοκ, στο Ράγκλαν του Μονμουθσάιρ.

## Παραπομπές


## Πηγές
*John Burke and John Bernard Burke., Extinct and Dormant Baronetcies
*Newman, John (2002). Gwent/Monmouthshire. New Haven; London: Yale University Press.

## Εξωτερικοί σύνδεσμοι
*Εδουάρδος Σόμερσετ, 4ος κόμης του Γούστερ

Κατηγορία:Τάγμα της Περικνημίδας
Κατηγορία:Οίκος του Μπωφόρ
Κατηγορία:Κόμητες του Γούστερ (1514)
Εθνικό Πάρκο Σαττσάρι

μικρογραφία|Εθνικό Πάρκο Σαττσάρι
Το **Εθνικό Πάρκο Σαττσάρι** () είναι εθνικό πάρκο στην επαρχία Χαμπιγκάντζ του Μπανγκλαντές. Μετά το νόμο Άγριας Ζωής του 1974, το πάρκο δημιουργήθηκε το 2005 καταλαμβάνοντας 243 εκτάρια γης. Κυριολεκτικά το "Σαττσάρι" στα βεγγαλικά σημαίνει "Επτά Ρεύματα". Υπάρχουν επτά ρέματα που καταλήγουν στη ζούγκλα, και το όνομα "Σαττσάρι" προήλθε από εκεί.

## Λεπτομέρειες
Το πάρκο βρίσκεται στο λόφο Ραγκουναντάν, υπό την ένωση Παϊκπάρα, στην υποεπαρχία Τσουναρουγκάτ, στην επαρχία Χαμπιγκάντζ υπό την περιφέρεια Σιλέτ. Απέχει 130 χιλιόμετρα από την εθνική πρωτεύουσα Ντάκα. Υπάρχουν 9 κήποι τσαγιού γύρω. Οι κήπος τσαγιού Σαττσάρι βρίσκεται στα δυτικά ενώ ο κήπος τσαγιού Τσακλαπούντζι βρίσκεται στα ανατολικά. Περίπου 24 οικογένειες της φυλής Τίπρα ζουν στο χωριό Τίπρα.

## Φυτά
Υπάρχουν περίπου 200 και παραπάνω δέντρα στο Εθνικό Πάρκο. Τα Σάαλ (*Shorea robusta*), Σεγκούν (*Tectona grandis*), Άγκαρ, Γκαρτζάν, Τσαπαλίς, Παλμ, Μεχγκάνι, Κρισνατσούρ, Ντουμούρ (*Ficus*), Τζαμρούλ, Σίντχα Τζαρούλ, Αουάλ, Μαλέκας, *[[Ευκάλυπτος]]*, Ακασμόνι, δέντρα Μπαμπού και άλλα δέντρα είναι τα πιο κοινά είδη δέντρων που βρίσκονται εκεί.

## Άγριας ζωής
Η Άγρια ζωή σε αυτό το πάρκο είναι πλούσια. Η μαϊμού φύλλων του Φέιρ, ένα είδος λανγκούρ είναι μεταξύ των ειδών που κατοικούν στο πάρκο .Η Ασιατική μαύρη αρκούδα

επίσης κατοικεί εδώ σε μικρούς αριθμούς.

## Νισάργκα Σαχαγιάτα Πρακάλπα
Εκτός από το Εθνικό Τμήμα Δασών, μια ΜΚΟ που ονομάζεται "Νισάργκα" παρατηρεί το πάρκο μαζί με τους "Νισάργκα Σαχαγιάτα Πρακάλπα". Εκτός από τη διατήρηση του δάσους παρέχει οικολογικές ξεναγήσεις. Η ΜΚΟ πωλεί επίσης μερικά φανταχτερά αντικείμενα.

## Δείτε επίσης

* Εθνικό Πάρκο Μπαουάλ
* Εθνικό Πάρκο Λαουατσάρα
* Κατάλογος  προστατευόμενων περιοχών του Μπαγκλαντές

## Παραπομπές


## Περαιτέρω ανάγνωση

* 
* 
* 
* 
* 
* 
* 
* 
* 

Κατηγορία:Δάση του Μπανγκλαντές